hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu de hu hu nn hu cs hu fr hu oc hu nds hu hu hu hu hu hu hu en hu oc hu hu hu nl hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu
Ez a szócikk a településről szól. Hasonló címmel lásd még: Karvaly (egyértelműsítő lap).
Karvaly (1890-ig Jasztraba, szlovákul: Jastrabá) község Szlovákiában, a Besztercebányai kerületben, a Garamszentkereszti járásban.
A Wikimédia Commons tartalmaz Karvaly témájú médiaállományokat.
Adatok forrása: Szlovák Statisztikai Hivatal, http://obce.info
Körmöcbányától 9 km-re, délre fekszik.
Neve a szlovák jastrab (= héja) főnévből származik.
A község területe ősidők óta lakott, határában a vonaldíszes kultúra, valamint lausitzi kultúra és a hallstatti kultúra magaslati településének maradványait tárták fel. A római korban barbár település állt itt.
Karvalyt 1487-ben „Iztrebe" néven említik először, de temploma és plébániája már 1300 körül megvolt. Az esztergomi érsekség faluja volt, majd 1776-tól a besztercebányai püspökséghez tartozott. 1601-ben malma és 61 háza állt. 1715-ben 40 adózót számoltak a településen. 1828-ban 67 házában 427 lakos élt, akik mezőgazdasággal, idénymunkákkal foglalkoztak. Iskoláját 1867-ben alapították, ezzel Karvaly a környék kulturális és oktatási központja lett.
Vályi András szerint: „JASZTRABI. Tót falu Bars Várm. földes Ura a’ Besztercze Bányai Püspökség, lakosai katolikusok, fekszik Trentsénhez 1 mértföldnyire, határja középszerű."[2]
Fényes Elek geográfiai szótárában: „Jasztraba, tót falu, Bars vmegyében, Zolyom vmegye szélén: 427 kath. lak. Kath. paroch. templom. Sovány, köves határ. F. u. a beszterczei püspök. Ut. p. Selmecz."[1]
Bars vármegye monográfiája szerint: „Karvaly, a körmöczbányai hegyek alatt fekvő tót kisközség, 459 róm. kath. vallású lakossal. Azelőtt Jasztraba volt a neve. 1478-ban Besztrebe néven találjuk említve, régi templomával, mely tehát a XIV. században épülhetett. Földesura az esztergomi érsek volt, azután a beszterczebányai püspök, ki itt ma is birtokos. Postája, távirója és vasúti állomása Bartos."[3]
A trianoni diktátumig Bars vármegye Garamszentkereszti járásához tartozott.
1910-ben 605, túlnyomórészt szlovák lakosa volt.
2001-ben 581 lakosából 577 szlovák volt.
2011-ben 577 lakosából 569 szlovák.
Szent Mihály tiszteletére szentelt, római katolikus temploma a 16. század második felében épült késő gótikus stílusban. A 17. és a 18. században átépítették.
A falu alsó végén neobarokk útikápolna áll.
Karvaly Szlovákia térképén[halott link]
↑ The 2021 Population and Housing Census
↑ Vályi András: Magyar Országnak leírása I–III. Buda: Királyi Universitás. 1796–1799.
↑ Borovszky - Magyarország vármegyéi és városai. mek.oszk.hu. (Hozzáférés: 2017. május 15.)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Karvaly_(település)&oldid=23567885”
Utoljára szerkesztve 2021. február 13., 12:32-kor
A lap utolsó módosítása: 2021. február 13., 12:32
A lap szövege CC BY-SA 3.0 alatt érhető el, ha nincs külön jelölve.